Carl Th. Dreyer

**Carl Theodor Dreyer Nilsson** eller mest kjent som **Carl Th. Dreyer** (født 3. februar 1889 i København, død 20. mars 1968 på Frederiksberg) var en dansk filmregissør og manusforfatter. Carl Theodor Dreyer anses gjerne som dansk films første store regissør.

## Biografi
### Tidlig liv
Carl Theodor Dreyer var sønn av svenske foreldre, men ble kort etter fødselen adoptert av familien Dreyer. Han besto avgangseksamen fra den private Frederiksberg Realskole i 1904. Etter en kort ansettelse på kontor ved Københavns Belysningsvæsen og i Det Store Nordiske Telegrafselskab innledet han i 1910 sin karriere som journalist først ved *[[Berlingske Tidende]]* og siden *Riget* og *[[Ekstra Bladet]]*. 

Carl Th. Dreyer giftet seg med Ebba Larsen (25. mai 1888 – 4. desember 1977) den 19. november 1911.  

## Filmer
### Stumfilmperioden
I 1912 skrev han sitt første filmmanuskript for Det Skandinavisk-Russiske Handelshus med stumfilmen *Bryggerens datter* og ble i 1912 knyttet til Nordisk Films Kompagni først som dramaturg og manusforfatter – seinere som filmregissør.

Han forlot Ekstra Bladet i 1915 for helt å hellige seg til filmen. Etter tre år debuterte han som filmregissør med sin første stumfilm *Præsidenten* og året etter fulgte filmen *Blade af Satans Bog*. I de neste 10 år instruerte Carl Th. Dreyer film både i og utenfor Danmark. I Sverige hadde han regien på *Præsteenken*, i Tyskland *[[Elsker hverandre]]* og ''Michael'', i Norge *[[Glomdalsbruden (film)|Glomdalsbruden]]* og i Danmark *[[Der var engang]]* og *[[Du skal ære din hustru (stumfilm)|Du skal ære din hustru]]*. Ikke minst i Frankrike produserte han film og med sitt hovedverk *[[Jeanne d’Arc (film fra 1928)|Jeanne d'Arc]]* fikk han sitt store kunstneriske gjennombrudd i midten av 1920-tallet, men hans popularitet i de finere franske filmkretser influerte dessverre ikke på hans muligheter hos diverse europeiske produsenter, som alle vendte ham ryggen etter den økonomisk katastrofale *[[Jeanne d’Arc (film fra 1928)|Jeanne d'Arc]]*, som paradoksalt nok av mange anmeldere og filmhistorikere anses for å være hans fineste verk.

### Lydfilmperioden
Denne manglende støtten fra produsentene, samt hans kunstneriske kompromissløshet og eksentriske vesen, avholdt Dreyer fra å produsere mer enn tre danske filmer i perioden 1943 til sin død i 1968. 

I 1930 etablerte Carl Th. Dreyer sitt eget produksjonsselskap «Film-Production Carl Dreyer», som imidlertid kun tok opp filmen *[[Vampyr (film)|Vampyr]]*, som ble en økonomisk katastrofe for ham. Opp gjennom 1930-tallet fortsatte Dreyer ufortrødent med forskjellige prosjekter med base i Frankrike. 

I 1934 vendte han tilbake til Danmark, hvor han i 1936 gjenopptok sitt gamle yrke som journalist ved dagbladet BT, men ble sparket for å være alt for kritisk. I 1942 vendte han tilbake som filmregissør, først med kortfilm og snart etter med spillefilm. Med ti års mellomrom var han filminstruktør på *[[Vredens dag (film)|Vredens dag]]* (1943), *Ordet* (1955) og *Gertrud* (1964), som ble hans siste film. Med *Vredens dag* fikk han anerkjennelse i USA med en Oscar-nominering, mens de danske anmeldere var ved å krepere over filmens langsomme tempo og eiendommelige stilisering. *Ordet* ble en betraktelig suksess, blant både publikum og anmeldere, og den innbrakte priser både i USA og Danmark. Hans siste film, *Gertrud*, viste seg kun å bli verdsatt blant de finere franske regissørkretser, blant annet av François Truffaut.

I 1952 fikk han bevillingen til kinoen Dagmar Teatret i København, som han drev til sin død.

### Siste del av livet
Carl Th. Dreyers livsprosjekt var filmen om *Jesus fra Nazareth* som han arbeidet på livet igjennom, men som aldri ble realisert.

I årene fra 1966 til sin død i 1968 lå Dreyer flere ganger på sykehus, men fortsatte å tumle med prosjekter, inntil han i mars 1968 ble rammet av en lungebetennelse og døde i sin lille leilighet i Frederiksberg. Han er begravet på Frederiksberg ældre kirkegård.

## Kulturkanonen
Carl Th. Dreyer huskes i sær for *[[Jeanne d’Arc (film fra 1928)|Jeanne d'Arc]],* *[[Vredens dag (film)|Vredens dag]]* og *Ordet* som av en rekke kritikere i dag anses som mesterverk. 

*[[Du skal ære din hustru (stumfilm)|Du skal ære din hustru]]* og *Vredens dag* ble i 2005 tatt opp i Kulturkanonen.

## Innflytelse
Hans innflytelse på ettertidens store instruktører kan ikke overvurderes, og både Ingmar Bergman og danske Lars von Trier har skjelet til Dreyers filmkunst. Temaer som den lidende kvinne i et patriarkalsk, religiøst miljø blandet med en stram billedkomposisjon og et langsomt tempo ble Dreyers kjennemerker, mens hans kompromisløse bruk av nærbilder i *Jeanne d'Arc* har influert talløse regissører.

## Priser
Carl Th Dreyer fikk tildelt adskillige priser bl.a. Markusløven ved biennalen i Venezia i 1955. *[[Ordet (film)|Ordet]]* innbrakte priser både Bodilprisen for beste danske film og en Golden Globe i USA i 1956.  I 1966 fikk han en Bodil-statuett for filmen *Gertrud*. I 1959 ble Carl Th. Dreyer kåret som Studenterforeningens æreskunstner.

## Filmografi
### Spillefilm
* 1919 : *Præsidenten*
* 1920 : *Prästänkan*
* 1921 : *Blade af Satans bog*
* 1922 : *Elsker hverandre*
* 1922 : *Der var engang*
* 1924 : *[[Michael (stumfilm)|Michael]]*
* 1925 : *[[Du skal ære din hustru (stumfilm)|Du skal ære din hustru]]*
* 1926 : *[[Glomdalsbruden (film)|Glomdalsbruden]]*
* 1928 : *[[Jeanne d’Arc (film fra 1928)|Jeanne d’Arc]]*
* 1932 : *Vampyr*
* 1943 : *[[Vredens dag (film)|Vredens dag]]*
* 1945 : *Två människor*
* 1955 : *Ordet*
* 1965 : *Gertrud*
### Kortfilmer
* 1942 : *Mødrehjælpen*
* 1946 : *Vandet på landet*
* 1947 : *Kampen mod kræften*
* 1947 : *Landsbykirken*
* 1948 : *De nåede færgen*
* 1949 : *Thorvaldsen*
* 1950 : *Storstrømsbroen*
* 1955 : *Et Slot i et slot*

## Referanser


## Eksterne lenker
* 
* 
* Carl Th. Dreyer på sensesofcinema.com
* carldreyer.com
* Carl Th. Dreyer website på spansk
* Et sjeldent 25-minutters radiointervju på engelsk, ca.1965, USA (mp3)
* Dreyers essay – 'Thoughts on My Métier'
* Dreyers article – 'Realized Mysticism'
* Dyptgående artikkel fra 1951 om 'The Tyrannical Dane'
*